Hà Nội Sṳ (Ye̍t-nàm-ngî: Thành phố Hà Nội／城舖河內) he Ye̍t-nàm Sa-fi Chú-ngi Khiung-fò-koet ke sú-tû, vi-yî Ye̍t-nàm pet-phu, Fùng-hò Sâm-kok-chû sî-pet-phu, Fùng-hò yu-ngan. Yîn-vi chhú Fùng-hò lâu Sû-li̍t-kông (Ye̍t-nàm-ngî: Sông Tô Lịch／滝蘇瀝) chṳ̂-kiên yì tet-miàng ""Hò-nui"" (河內). Si-chû fûn-phe̍t lâu Pet-kông-sén, Pet-nèn-sén, Pet-khien-sén, Yún-fu-sén chiap-yòng. Hò-nui-sṳ he Ye̍t-nàm ke kûng-ngia̍p, vùn-fa chûng-sîm, thùng-sṳ̀ ya-he Ye̍t-nàm li̍t-sṳ́ kú-tû, khì yúng-yû yit-chhiên tô-ngièn li̍t-sṳ́, chhiùng sî-ngièn Sṳ̍p-yit Sṳ-ki chhiu-he Ye̍t-nàm chṳn-chhṳ, kîn-chi lâu vùn-fa chûng-sîm, sṳ-khî li̍t-sṳ́ vùn-vu̍t fûng-fu, miàng-sṳn kú-chiak phiên-pu. Ngìn-khiéu yok 6,448,837-ngìn (2009-ngièn), tô-vi Kîn-chhu̍k. Hò-nui chiông kí-phan 2019-ngièn Â-chû Yun-thung-fi.